Frank Piasecki

Frank Nicolas Piasecki  (24. oktoober 1919 Philadelphia – 11. veebruar 2008 Haverford, Pennsylvania osariik) oli poola juurtega ameerika insener, helikopterikonstruktor. 

1940. aastal asutas Frank Piasecki Philadelphias helikopterite konstrueerimise ja tootmisega tegeleva ettevõtte, mis 1946. aastast oli tuntud kui Piasecki Helicopter. 1956. aastal Piasecki lahkus ettevõttest ja asutas Piasecki Aircrafti.

Piasecki Aircraftis osales ta terve rea kopterite väljatöötamises, sealhulgas Piasecki 16H Pathfinder', Piasecki VZ-8 Airgeepi ja Piasecki X-49 SpeedHawki konstrueerimisel.

Tunnustus
1986 – National Medal of Technology and Innovation

Välislingid

Ameerika Ühendriikide insenerid
Helikopterikonstruktorid
Sündinud 1919
Surnud 2008